
ประกาศเทศบาลตำบลทุ่งใส
เรื่อง   การปฏิบัติตามพระราชบัญญัติควบคุมอาคาร พ.ศ. 2522
        .....................................................................
 

ตามที่ ได้มีประกาศพระราชกฤษฎีกาให้ใช้พระราชบัญญัติควบคุมอาคาร พ.ศ.2522 บังคับในท้องที่บางแห่งในจังหวัดสมุทรสงคราม จังหวัดราชบุรี  จังหวัดเพชรบุรี  จังหวัดประจวบคีรีขันธ์  จังหวัดชุมพร  จังหวัดสุราษฎร์ธานี จังหวัดนครศรีธรรมราช  จังหวัดสงขลา  จังหวัดปัตตานี และจังหวัดนราธิวาส พ.ศ. 2534 ซึ่งครอบคลุมถึงการอนุญาตให้ก่อสร้างอาคาร ดัดแปลงอาคาร รื้อถอนอาคาร และเคลื่อนย้ายอาคาร   โดยมีวัตถุประสงค์เพื่อควบคุมในเรื่องดังต่อไปนี้ 
1) การสถาปัตยกรรม ความสวยงาม ความเป็นระเบียบเรียบร้อยของบ้านเมือง
2) ความมั่นคงแข็งแรงของอาคาร
3) ความปลอดภัยของผู้อาศัยหรือผู้ที่เข้าไปใช้อาคาร
4) การป้องกันอัคคีภัยภายในอาคาร
5) การสาธารณสุข และรักษาคุณภาพสิ่งแวดล้อม เช่น การถ่ายเทอากาศภายในอาคาร การกำหนดให้น้ำทิ้งหรือน้ำเสียจากอาคารต้องผ่านระบบบำบัดให้เป็นน้ำสะอาด ก่อนระบายลงสู่ทางระบายน้ำสาธารณะ เป็นต้น
6) การอำนวยความสะดวกแก่การจราจร เช่น การกำหนดให้อาคารบางชนิดต้องจัดให้มีที่จอดรถยนต์ เพื่อไม่ให้รถยนต์ต้องจอดริมถนน ซึ่งอาจกีดขวางทางจราจร เป็นต้น
 

เทศบาลตำบลทุ่งใส  จึงขอประชาสัมพันธ์ให้ประชาชนในเขตพื้นที่ได้รับทราบและถือปฏิบัติตามพระราชบัญญัติควบคุมอาคาร พ.ศ.2522  (ผู้ใดจะก่อสร้าง ดัดแปลง  หรือเคลื่อนย้ายอาคารต้องได้รับอนุญาตจากเจ้าพนักงานท้องถิ่น )  หากมีข้อสงสัยประการใดสามารถติดต่อสอบถามข้อมูลได้ที่กองช่าง  หรือทางโทรศัพท์ หมายเลข 0–7537-6110 ต่อ 106 และหมายเลข 0–7537-6115 ต่อ 106   
จึงประกาศให้ทราบโดยทั่วกัน

              ประกาศ  ณ  วันที่   28   พฤษภาคม พ.ศ. 2556

                     ( นายพีระพล  นาคแก้ว) 
                                        นายกเทศมนตรีตำบลทุ่งใส

